**Ραψωδία Π: «Τα κατορθώματα και ο θάνατος του Πάτροκλου»**

**Π 684- 867: Το κύκνειο άσμα και ο θάνατος του Πάτροκλου**

**ΧΡΟΝΟΣ**: 26η μέρα της Ιλιάδας, 10ος χρόνος του τρωικού πολέμου, 3η μέρα της μάχης

**ΧΩΡΟΣ**: το πεδίο της μάχης μπροστά από τις Σκαιές πύλες

**ΠΡΟΣΩΠΑ**: Πάτροκλος, Αυτομέδοντας, Απόλλωνας, Άσιος-Απόλλωνας, Έκτορτας, Κεβριόνης, Τρώες και Δαναοί πολεμιστές (γύρω από τον νεκρό Κεβριόνη), Εύφορβος

**ΕΠΙΚΟΙΝΩΝΙΑ**: Πάτροκλος – Αυτομέδοντας, Απόλλωνας – Πάτροκλος, Άσιος/Απόλλωνας – Έκτορας, Πάτροκλος – Κεβριόνης, Έκτορας - Πάτροκλος

**ΟΜΟΙΟΤΗΤΕΣ – ΔΙΑΦΟΡΕΣ**: Πάτροκλος – Έκτορας: θριαμβολογούν πάνω στο πεσμένο σώμα του αντιπάλου τους (ο Πάτροκλος στον πεσμένο Κεβριόνη και ο ΄Εκτορας στον Πάτροκλο), χωρίς να ξέρουν ότι θα βρεθούν σύντομα και οι ίδιοι στη θέση τους

**ΣΤΟΙΧΕΙΑ ΠΟΛΙΤΙΣΜΟΥ (ΠΟΛΙΤΙΣΤΙΚΑ ΣΤΟΙΧΕΙΑ**): το τείχος, ο πύργος, η θριαμβολογία του νικητή πάνω στο πεσμένο σώμα του αντιπάλου του (στ. 745-750 και 830-842), η σκύλευση του νεκρού σώματος (εγύμνωσες στ. 692, τον γδύσαν απ’ τα όπλα στ. 782)) και ο αγώνας γύρω από το νεκρό σώμα (στ. 764), οι λόγχες, τα ακόντια, οι ασπίδες (στ. 773-4), το χοντρό λιθάρι ως όπλο (στ. 735), το κράνος (στ. 793), ο τελαμώνας, ο θώρακας (στ. 803-4), η άμαξα, ο ηνίοχος (στ. 737), ιππικοί αγώνες, ιππομαχία, οι φάλαγγες, η αιχμαλωσία γυναικών ως λάφυρο πολέμου (831)

**ΙΔΕΕΣ- ΑΝΤΙΛΗΨΕΙΣ (ΙΔΕΟΛΟΓΙΚΑ ΣΤΟΙΧΕΙΑ):** η μοίρα προδιαγράφει την έκβαση των γεγονότων (687, 707 και 849), η προσωπική ευθύνη (στ. 686-7), η οργή του Φοίβου (στ. 711), η μεταμόρφωση των θεών (στ. 720), η κάθοδος των ψυχών στον Άδη (στ. 857)

**ΑΦΗΓΗΜΑΤΙΚΕΣ ΤΕΧΝΙΚΕΣ**: τριτοπρόσωπη και πρωτοπρόσωπη αφήγηση

**ΑΦΗΓΗΜΑΤΙΚΟΙ ΤΡΟΠΟΙ**: αφήγηση, διάλογος, περιγραφή (π.χ. η περικεφαλαία του Εκτορα), σχόλια του αφηγητή (ο Όμηρος απευθύνεται σε β’ εν. πρόσωπο στους ήρωές του και σχολιάζει τις πράξεις τους (στ.685-693, 837)

**ΣΤΟΙΧΕΙΑ ΕΠΙΚΗΣ ΤΕΧΝΙΚΗΣ**: προοικονομία (στ.709, 800, 854 ), τυπικά επίθετα (π.χ. Πάτροκλε διογέννητε, του μακροβόλου Φοίβου, του δοξαστού Πριάμου, ιχθυοφόρο πέλαγος, φτεροφόρ’ ακόντια), **τραγική ειρωνεία** (835), δραματική ειρωνεία (στ. 722), παρομοιώσεις (746-749, 756-761, 765-771, 823-829), το σχήμα των τριών (στ. 702-3, 784), αποστροφή του Ομήρου σε β’ εν. πρόσωπο στους ήρωες ως ένδειξη συμπάθειας και συμπόνοιας (στ. 692-3, 744, 787-8, 812-3, 837-8)

**Ερωτήσεις**

1. Να καταγράψετε τις επιθέσεις που δέχτηκε ο Πάτροκλος μέχρι την τελική πτώση του.
2. Να εντοπίσετε τα σημεία στα οποία ο Όμηρος αποστρέφεται (απευθύνεται) σε β’ εν. προσ. στους ήρωες. Τι θέλει να πετύχει;